**Sosiaali- ja terveydenhuollon vuoden 2025 AURA-palveluluokituksen muutokset**

Muutosten perustelut

Hyvinvointialueiden sosiaali- ja terveydenhuollon vuoden 2025 AURA-palveluluokitukseen muutoksia aiheuttavat

* 1.1.2025 voimaan tuleva uusi vammaispalvelulaki sekä
* jo 10.11.2023 HVA-AURA-käsikirjan liitteen 2 ’Täsmennykset 2023-2024’-taulussa julkaistut palveluluokkien sisältökuvausten tarkennukset.

Uuden vammaispalvelulain muutosten valmistelu

Vammaispalvelulain aiheuttamat muutokset AURA-palveluluokitukseen on valmisteltu THL:ssä. Hyvinvointialueilla on ollut mahdollisuus osallistua valmisteluun THL:n

* 12.1.2024 järjestämässä tilaisuudessa (Uudistuvan vammaispalvelulain palvelujen AURA-luokitus ja hyvinvointialueet) ja ko. tilaisuuden jälkeen esitetyillä lisäkommenteilla, huomioilla ja ehdotuksilla sekä
* 6.2.2024 hyvinvointialueille toimittamia AURA-palveluluokituksen ja HHYTT-raportointikokonaisuuden luonnosversioita kommentoimalla.

Vammaispalvelujen palveluluokkien tarkennukset, uudet palveluluokat ja uudet tilinpäätöstä täydentävät tiedot

Uuden vammaispalvelulain perusteella AURA-palveluluokitukseen on tarkennettu kaikkien vammaispalvelujen palveluluokkien sisältökuvauksia sekä lisätty neljä (4) uutta palveluluokkaa: 2286 Erityinen osallisuuden tuki, 2287 Tuettu päätöksenteko, 2288 Vaativa moniammatillinen tuki sekä 2289 Vammaisten henkilöiden työ- ja päivätoiminta.

Uuden vammaispalvelulain perusteella HHYTT-raportointikokonaisuuteen on lisätty viisi (5) uutta tilinpäätöstä täydentävää tietoa (THL:n ja STM:n erillistietotarvetta): valmennus (VPL 7-8 §), asumisen tuki (VPL 18 §), lapsen asumisen tuki (VPL 19-21 §), lyhytaikainen huolenpito (VPL 24 §) sekä taloudellinen tuki hengityslaitteen varassa elävälle henkilölle (VPL 33 §).

HVA-AURA-käsikirjan liitteen 2 ’Täsmennykset 2023-2024’-taulun muutokset

HVA-AURA-käsikirjan liitteen 2 ’Täsmennykset 2023-2024’-taulussa julkaistut 1.1.2023 ja 1.1.2024 voimaan tulleet lakimuutokset ja niiden vaikutukset AURA-palveluluokitukseen sekä muut palveluluokkien sisältökuvauksiin tehdyt tarkennukset on esitelty hyvinvointialueiden aamukahveilla 11.10.2023, FCG:n järjestämässä AURA-talousraportoinnin ajankohtaispäivässä 1.11.2023 2023 sekä Valtiokonttorin järjestämässä AURA tutuksi -webinaarissa 13.12.2023. Edellisistä ensimmäisenä ja jälkimmäisenä mainittujen tilaisuuksien aineistot löytyvät Valtionkonttorin Google Drive -kansiosta (linkki URL: [Vuosi 2023 – Google Drive](https://drive.google.com/drive/folders/1OVc8W2NPZGwl7eY8VD2gxxnHJo8wT2HK)).